
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 655 

5 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στο Γενικό Γραμματέα Βιομηχανίας, 
στους Γενικούς Διευθυντές, στους Διευθυντές και 
λοιπούς Προϊσταμένους Υπηρεσιακών Μονάδων 
της Γενικής Γραμματείας Βιομηχανίας (ΓΓΒ) του 
Υπουργείου Ανάπτυξης του δικαιώματος να υπο¬ 


γράφουν «Με εντολή Υπουργού» . 1 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπώντου Ν. 2643/1998» .. 2 

Σύσταση Ενιαίου Διοικητικού Τομέα Επιχειρησιακών 
Προγραμμάτων Υγείας και Κοινωνικής Αλληλεγ¬ 
γύης . 3 


ΑΠΟΦΑΣΕΙ Σ 

Αριθ. 7154 (1) 

Μεταβίβαση στο Γενικό Γραμματέα Βιομηχανίας, στους 
Γενικούς Διευθυντές, στους Διευθυντές και λοιπούς 
Προϊσταμένους Υπηρεσιακών Μονάδων της Γενικής 
Γραμματείας Βιομηχανίας (ΓΓΒ) του Υπουργείου Ανά¬ 
πτυξης του δικαιώματος να υπογράφουν «Με εντολή 
Υπουργού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 (ΦΕΚ 137/Α') «Κυ¬ 
βέρνηση και Κυβερνητικά Όργανα» όπως τροποποιήθηκε 
με τις παραγράφους 4 και 8 του άρθρου 7 του Ν. 
1943/1991 (ΦΕΚ 50 Α) και του άρθρου 29 Ατού ίδιου νό¬ 
μου που προστέθηκε με το άρθρο 27 του Ν. 2081/1992 
(ΦΕΚ 154/Α) και αντικαταστάθηκε με το άρθρο 1 παρ. 2α 
του Ν. 2469/1997(ΦΕΚ38 Α). 

β) Του άρθρου 9του Ν. 2690/1999(ΦΕΚ45 Α) «Κύρωση 
του Κώδικα Διοικητικής Διαδικασίας και άλλες διατάξεις». 

γ) Τηςπαραγρ. 1 του άρθρου 8 του Ν. 2026/1992 (ΦΕΚ 
43/Α) «Ρύθμιση θεμάτων οργάνωσης και προσωπικού της 
Δημόσιας Διοίκησης και άλλες διατάξεις». 

δ) Του Π.Δ. 229/1986 «Σύσταση και Οργάνωση της Γ ενι¬ 
κής Γ ραμματείας Βιομηχανίας» (ΦΕΚ 96/Α786) και του 


Π.Δ. 396/89 «Οργανισμός της Γενικής Γ ραμματείας Βιο¬ 
μηχανίας» (ΦΕΚ 172/Α'/89),του Π.Δ. 189/95 (ΦΕΚ99/Α/95) 
«Συμπλήρωση και τροποποίηση του Π.Δ. 396/89». 

ε) Του Π.Δ. 27/1996 (ΦΕΚ 19 Ά) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

στ) Του Π.Δ. 122/2004 ΦΕΚ85/Α/2004«Ανασύστασητου 
Υπουργείου Τουρισμού». 

ζ) Του Π.Δ. 342/1990 (ΦΕΚ 135/90) « Σύσταση Γενικών 
Διευθύνσεων στη Γ ενική Γ ραμματεία Βιομηχανίας». 

η) Του Π.Δ. 121/2004 (ΦΕΚ 84/Α/2004) «Διορισμός 
Υπουργών και Υφυπουργών». 

2. α) Την Κ.Υ.Α. 25409/28.11.1990 (ΦΕΚ 745/Β/ 
30.11.1990) «Εξαίρεση διοικητικών πράξεων και εγγρά¬ 
φων του κανόνος των τριών υπογραφών». 

β) Την Κ.Υ.Α. 33361/1991 (ΦΕΚ703/Β/1991) «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/91». 

3. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού. 

4. Την ανάγκη να διασφαλιστεί η εύρυθμη και αποδοτι¬ 
κή λειτουργία των Υπηρεσιών της Γενικής Γραμματείας 
Βιομηχανίας του Υπουργείου Ανάπτυξης και η ταχεία 
διεκπεραίωση των υποθέσεων που έχουν ανατεθεί σ’ αυ¬ 
τές, αποφασίζουμε: 

Άρθρο 1 

Μεταβιβάζουμε στο Γενικό Γραμματέα Βιομηχανίας, 
στους Γενικούς Διευθυντές και στους λοιπούς Προϊστα¬ 
μένους υπηρεσιακών μονάδων της Γενικής Γραμματείας 
Βιομηχανίας, το δικαίωμα να υπογράφουν « Με εντολή 
Υπουργού» τις πράξεις και τα έγγραφα που αναφέρονται 
στα παρακάτω άρθρα. 

Άρθρο 2 

Στο Γ ενικό Γ ραμματέα της Γ ενικής Γ ραμματείας Βιομη¬ 
χανίας: 

1. Την έκδοση οδηγιών προς τις υπηρεσίες της ΓΓΒ και 
προς τους εποπτευόμενους φορείς για τη μεθόδευση και 
το συντονισμό της δραστηριότητάς τους, με σκοπό την 
αποτελεσματική εφαρμογή της κυβερνητικής πολιτικής 
και την εύρυθμη λειτουργία τους. 

2. Τις αποφάσεις που αφορούντη μετάθεση, απόσπαση 
και μετάταξη των υπαλλήλων όλων των κατηγοριών, κλά- 

δων και βαθμών (πλην αυτής του Γενικού Δ/ντή) τακτικών 
και εκτάκτων. 

3. Τις αποφάσεις τοποθέτησης και μετακίνησης υπαλ¬ 
λήλων, προϊσταμένων Τμημάτων και προϊσταμένων Διευ¬ 
θύνσεων. 

4. Τις εκπαιδευτικές και τις άδειες άνευ αποδοχών των 
υπαλλήλων όλων των βαθμών. 

5. Τις αποφάσεις χορήγησης των κάθε είδους επιδομά¬ 
των στους τακτικούς και μη υπαλλήλους της ΓΓΒ. 

6. Τις κανονικές άδειες των Γενικών Δ/ντών και των 
Δ/ντών των μη υπαγομένων σε Γ ενική Δ/νση Δ/νσεων. 

7. Τις αποφάσεις μετακίνησης στο εξωτερικό για εκτέ¬ 
λεση υπηρεσίας υπαλλήλων και λοιπών φυσικών προσώ¬ 
πων. 

8. Τις αποφάσεις μετακίνησης εκτός έδρας στο εσωτε¬ 
ρικό για εκτέλεση υπηρεσίας των υπαλλήλων και λοιπών 
φυσικών προσώπων. 

9. Τα παραπεμπτικά έγγραφα προς το Υπηρεσιακό Συμ¬ 
βούλιο. 

10. Τις αποφάσεις απόλυσης (πλην αυτών λόγω 35ετίας 
ή ορίου ηλικίας ή θανάτου), έκπτωσης και θέσης σε κατά¬ 
σταση διαθεσιμότητας ή αργίας και επαναφοράς στην 
ενεργό υπηρεσία των υπαλλήλων όλων των βαθμών, πλην 
αυτής του Γεν. Διευθυντή. 

11. Τις απαντήσεις στις αιτήσεις επανεξέτασης ή ανα¬ 
φορές παραπόνων ή καταγγελίες πολιτών ή νομικών 
προσώπων, κατά ενεργειών ή παραλείψεωντων Οργάνων 
των υπηρεσιακών μονάδων της ΓΓΒ. 

12. Τις απαντήσεις σε ερωτήματα υπηρεσιών ή νομικών 
προσώπων, εφόσον δεν είναι νομολογιακά λυμένα. 

13. Τις αποφάσεις, τις πράξεις και εντολές για την πραγ¬ 
ματοποίηση δαπανών του τακτικού προϋπολογισμού και 
ΠΔΕ, τη διενέργεια δημόσιων τακτικών μειοδοτικών δια¬ 
γωνισμών, τις αποφάσεις κατακύρωσης των αποτελε¬ 
σμάτων αυτών καθώς και τις συμβάσεις προμηθειών ή 
εκτελέσεως εργασιών ή αναθέσεως έργου για ποσό άνω 
των 70.000 ευρώ. 

14. Τις αποφάσεις ορισμού εκκαθαριστή, που προβλέ- 
πονται από την παρ. 2 του άρθρου 1 της απόφασης 
194902/1969 (ΦΕΚ 777/Β/1969) του Υπουργείου Οικονο¬ 
μικών (ΓΛΚ), όπως τροποποιήθηκε με την απόφαση 
10213/4187/18.9.1977 (ΦΕΚ 964/Β/1.10.1977) «Περί της 
διαδικασίας πληρωμών σταθερών, διαρκούς ή περιοδι¬ 
κού χαρακτήρα δαπανών. 

15. Τα έγγραφα με τα οποία ορίζονται επιθεωρητές και 
λοιποί υπάλληλοι για επιθεώρηση ή έλεγχο των υπηρε¬ 
σιών της Γ ενικής Γ ραμματείας Βιομηχανίας. 

16. Την έκδοση διαπιστωτικών πράξεων για έργα ΒΕΠΕ 
του άρθρου 9 του Ν. 2545/97 (ΦΕΚ254/Α/97) «Βιομηχανι¬ 
κές και Επιχειρηματικές Περιοχές και άλλες διατάξεις». 

17. Τα έγγραφα προς το Υπουργείο Οικονομικών (ΓΛΚ) 
για την επαύξηση του ποσοστού διάθεσης των πιστώσε¬ 
ων επιχορηγήσεων των εποπτευομένων νομικών προσώ¬ 
πων από τη ΓΓΒ, που εγγράφονται στον τακτικό προϋπο¬ 
λογισμό εξόδων της. 

18. Τις κοινές αποφάσεις που αφορούν κρατικές προ¬ 
μήθειες μέχρι ποσού αντίστοιχου με αυτό που εξουσιο¬ 
δοτείται να υπογράψει ο Γ ενικός Γ ραμματέας Κρατικών 
Προμηθειών του Υπουργείου Ανάπτυξης. 

19. Τις πράξεις και τα έγγραφα αρμοδιότητας Δ/νσης, 
εφόσον συμπράττουν σ’ αυτά περισσότερες από δυο 
Δ/νσεις που δεν ανήκουν στην ίδια Γ ενική Δ/νση. 


20. Τις κοινές αποφάσεις που προβλέπονται από τις δια- 
τάξειςτου άρθρου 1 παρ. 1 του Ν.Δ. 221/1974, όπωςτρο- 
ποποιήθηκε με το Π.Δ. 79/1988, που αναφέρονται σε θέ¬ 
ματα παραχώρησης κοινοχρήστων εκτάσεων για την 
ίδρυση ή επέκταση επαρχιακών βιομηχανικών ή βιοτεχνι¬ 
κών επιχειρήσεων. 

21. Τις κοινές αποφάσεις του άρθρου 4 παρ. 1 σε συν¬ 
δυασμό μετο άρθρο 1 του Ν.Δ. 221/74 (ΦΕΚ368/Α/1974) 
«Αντικατάσταση και συμπλήρωση του Ν.Δ. 203/1969 
(ΦΕΚ 109/Α/1969), περί παραχωρήσεως ή εκμισθώσεως 
επικοιστικών εκτάσεων επί σκοπώ της περιφερειακής βιο¬ 
μηχανικής ανάπτυξης» όπως τροποποιήθηκε με το Π.Δ. 
79/1988 (ΦΕΚ 36/Α/1988) που αναφέρονται σε θέματα εκ¬ 
ποίησης κοινοτικών εκτάσεων για ίδρυση βιομηχανικών ή 
βιοτεχνικών επιχειρήσεων. 

22. Τις κοινές αποφάσεις του άρθρου 5 παρ. 1 και 2 του 
Ν.Δ. 221/1974 που αναφέρονται σε θέματα παραχώρη¬ 
σης δημοσίων εκτάσεων. 

α) Τις απόψεις - προτάσεις κλπ για απαλλοτριώσεις 
ιδιωτικών εκτάσεων βάσει του άρθρου 10 του Ν.Δ. 
2176/1952 (ΦΕΚ 207/Α/1952) « Περί μέτρων προστασίας 
της επαρχιακής βιομηχανίας». 

β) Τις απόψεις - προτάσεις κλπ για την παραχώρηση της 
χρήσης αιγιαλού σε μεταποιητικές επιχειρήσεις Ν. 
2971/2001 (ΦΕΚ 285/Α/2001) «Αιγιαλός, παραλία και άλ¬ 
λες διατάξεις». 

23. Τις κοινές αποφάσεις που αναφέρονται σε επιβολή 
κυρώσεων σε βιομηχανίες για ρύπανση του περιβάλλο¬ 
ντος, που προβλέπεται από τις διατάξεις των παραγρά¬ 
φων 6 και 7 του άρθρου 31 του Ν. 1650/1986 (ΦΕΚ 
160/Α/1986) «Για την προστασία του Περιβάλλοντος». 

24. Την κοινή απόφαση που αναφέρεται στον καθορι¬ 
σμό όρων και προϋποθέσεων αναγνώρισης των χερσαίων 
ευκολιών υποδοχής, που προβλέπεται από τις διατάξεις 
του άρθρου 9 του Ν. 743/1977 (ΦΕΚ 319/Α/1977) «Περί 
προστασία θαλασσίου περιβάλλοντος και ρυθμίσεως συ¬ 
ναφών θεμάτων». 

25. Την επιβολή ποινής σύμφωνα με το άρθρο 8 της 
22729/509/1998 (ΦΕΚ 708/Β/13.7.1998) ΥΑ περί διαδικα¬ 
σιών και συστημάτων πιστοποίησης στους παραβάτες 
της ανωτέρω ΥΑ και μετά από εισήγηση του ΔΣ του ΕΛΟΤ. 

26. Την κύρωση των πινάκων προακτέων που καταρτίζει 
το Υπηρεσιακό Συμβούλιο όλωντων κατηγοριών, κλάδων 
και βαθμών των υπαλλήλων της ΓΓΒ. 

27. Τα έγγραφα προς τα όργανα της Ευρωπαϊκής Ένω¬ 
σης και Διεθνείς Οργανισμούς με τις θέσεις και τις από¬ 
ψεις της ΓΓΒ. 

28. Την επιβολή της ποινής της απόσυρσης των προϊό¬ 
ντων που διέπονται αντίστοιχα από τις διατάξεις των: 
6342/1989 ΚΥΑ περί ασφαλείας παιγνιδιών, 25680/1991 
ΚΥΑ περί σκυροδέματος, 21538/1987 ΚΥΑ περί χαλύβων 
οπλισμού σκυροδέματος, 470/85 ΚΥΑ (ΦΕΚ 183/Β/1985) 
περί ηλεκτρολογικού υλικού, 19284/2697 ΚΥΑ (ΦΕΚ 
691/Β/1988) περί ηλεκτρονικών μηχανημάτων που χρησι¬ 
μοποιούνται στην ιατρική και στην κτηνιατρική, ΚΥΑ 
Β15316/1463 (ΦΕΚ462/Β/1987) περί μετρητών Ηλεκτρι¬ 
κής ενέργειας, ΚΥΑ Β17081/2964(ΦΕΚ 157Β/1996) περί 
συσκευών και συστημάτων προστασίας που προορίζο¬ 
νται για χρήση σε εκρήξιμες ατμόσφαιρες, Π.Δ. 180 (ΦΕΚ 
114/Α/1994) Π .Δ. 178 (ΦΕΚ 131/Α/1998), ΥΑ 529 (ΦΕΚ 
67/Β/2000) Περί Ρευματοδοτών και Ρευματοληπτών 
όπως τροποποιήθηκαν ή συμπληρώθηκαν έκτοτε. 

29. Τις αποφάσεις για την έγκριση των κανονισμών λει¬ 
τουργίας των ΒΕΠΕ (Βιομηχανικών Επιχειρηματικών Πε¬ 
ριοχών). 

30. Τις αποφάσεις μετά οποία ορίζονται όργανα για τον 
έλεγχο των επενδύσεων που έχουν υπαχθεί στους ισχύο- 
ντες αναπτυξιακούς νόμους και σε δράσεις (έργα) του 
ΥΠΑΝ. 

31. Τις αποφάσεις μετά από κρίση προσφυγών κατά 
πράξεων επιβολής κυρώσεων των Δ/ντών των 1ης , 2ης, 
3ης και 4ης Δ/νσεων Κλαδικής Βιομηχανικής Πολιτικής, 
σύμφωνα με τις 6342/1989, 25680/1991, 21538/1987, 
470/1985, 19284/1988 και 2923/1986 ΚΥΑ, όπως έχουν 
τροποποιηθεί και ισχύουν. 

32. Τις αποφάσεις συγκρότησης οργάνων ελέγχου 
πραγματοποίησης επενδύσεων του Ν. 2601/1998 (ΦΕΚ 
81/Α/1998) «Ενισχύσεις ιδιωτικών επενδύσεων για την οι¬ 
κονομική και περιφερειακή ανάπτυξη της χώρας και άλ¬ 
λες διατάξεις», έργωντου ΕΠΑΝ, του Ν. 2545/1997 (ΦΕΚ 
254/Α/1997)« Βιομηχανικές και επιχειρηματικές περιοχές 
και άλλες διατάξεις», όπως συμπληρώθηκε με τα άρθρα 
15 και 20του Ν. 3190/2003 (ΦΕΚ 249/Α/2003) «Τροποποί¬ 
ηση του Ν 2329/95» «Υπαίθριο εμπόριο και άλλες διατά¬ 
ξεις». 

33. Τα έγγραφα με τα οποία παρέχονται πληροφορίες 
επί θεμάτων μείζονος σημασίας νομολογιακά λυμένων 
στο εσωτερικό και εξωτερικό. 

34. Τα έγγραφα που απευθύνονται στο Συμβούλιο της 
Επικράτειας, στο Ελεγκτικό Συνέδριο, στο Νομικό Συμ¬ 
βούλιο του Κράτους και στα άλλα αρμόδια τακτικά πολι¬ 
τικά και διοικητικά δικαστήρια, πλην των εγγράφων που 
απευθύνονται στην Ολομέλεια του Ελεγκτικού Συνεδρί¬ 
ου, στην Ολομέλεια του Νομικού Συμβουλίου του Κρά¬ 
τους και προς το ΣτΕ για επεξεργασία κανονιστικού πε¬ 
ριεχομένου Διαταγμάτων. Εξαιρούνται της παρούσης 
εξουσιοδότησης η υποβολή των πάσης φύσεως ερωτη¬ 
μάτων. 

35. Την επιβολή κυρώσεων, δυνάμει της παραγρ. 3του 
άρθρου 18του Ν. 3066/2002 (ΦΕΚ252/Α/2002), για τη σύ¬ 
σταση ανώνυμης εταιρείας με την επωνυμία «Εθνικό Σύ¬ 
στημα Διαπίστευσης ΑΕ». 

36. Τις αποφάσεις καταβολής ενδιάμεσων δόσεων επι¬ 
χορηγήσεων του αναπτυξιακού νόμου 2601/1998 όπως 
τροποποιήθηκε και ισχύει. 

37. Τις εντολές προς τους υπολόγους για την καταβολή 
επιχορηγήσεων και πληρωμών από το ΠΔΕ της ΓΓΒ. 

38. Τις προκαταρκτικές εκτιμήσεις του προγράμματος 
των δημοσίων επενδύσεων της ΓΓΒ και των εποπτευομέ- 
νων από αυτή οργανισμών. 

39. Τα αιτήματα του Υπουργείου Οικονομίας και Οικο¬ 
νομικών που αφορούν προεγκρίσεις πιστώσεων του ΠΔΕ 
που απαιτούνται για το διάστημα μέχρι έκδοσης των συλ¬ 
λογικών αποφάσεων. 

40. Την εντολή κίνησης του ειδικού λογαριασμού της 
Τράπεζας της Ελλάδος, που προβλέπεται από το άρθρο 4 
της 470/1985 (ΦΕΚ 183/Β/1985) ΚΥΑ περί ηλεκτρολογι- 
κού υλικού, που πρόκειται να χρησιμοποιηθεί εντός ορι¬ 
σμένων ορίων τάσεως. 

41. Τις αποφάσεις απευθείας ανάθεσης έργων - υποέρ- 
γων ή μελετών του ΕΠΑΝ με τελικό δικαιούχο την ΓΓΒ μέ¬ 
χρι του ποσού των 200.000 € (μετά από αιτιολογημένη 
αίτηση των πιαχίπιυπι 200.000 € ) και υπογραφή των 
ανωτέρω συμβάσεων καθώς και τις εγκρίσεις παράτασης 
υλοποίησης αυτών. 


42. Τις προτάσεις γι την τροποποίηση - αναθεώρηση 
του συμπληρώματος ΠΡΟΓΡΑΜΜΑΤΙΣΜΟΥ προς την επι¬ 
τροπή παρακολούθησης του ΕΠΑΝ. 

43. Την υπογραφή των τεχνικών δελτίων και των τροπο¬ 
ποιήσεων αυτών για την έγκριση και ένταξη πράξεων που 
αφορούν δράσεις του ΕΠΑΝ με τελικό δικαιούχο την ΓΓΒ. 

44. Τις αποφάσεις αποδοχής πρακτικών για την τροπο¬ 
ποίηση εγκριτικών αποφάσεων ένταξης προτάσεων στο 
ΕΠΑΝ. 

Άρθρο 3 

Στους Γενικούς Διευθυντές της Γενικής Γραμματείας 
Βιομηχανίας: 

I) Γενικές εξουσιοδοτήσεις: 

1. Αποφάσεις και έγγραφα που αποσκοπούν: 

α) στον προγραμματισμό και συντονισμό των δραστη¬ 
ριοτήτων των υπηρεσιακών μονάδων που υπάγονται στις 
γενικές διευθύνσεις των οποίων προΐστανται, στην αξιο¬ 
λόγηση του κόστους και της ποιότητας των αποτελεσμά¬ 
των. 

β) στην εξειδίκευση και κατάρτιση συγκριτικής ανάλυ¬ 
σης και αξιολόγησης της ακολουθούμενης πολιτικής στο 
χώρο ευθύνης τους και διατύπωση εναλλακτικών προτά¬ 
σεων και εισηγήσεων προς τα υπερκείμενα όργανα. 

γ) στην εξασφάλιση της συνεργασίας και του συντονι¬ 
σμού με άλλα υπουργεία και λοιπούς φορείς του δημόσι¬ 
ου τομέα σε θέματα αρμοδιότητος της Γε. Δ/νσης. 

2. Τα έγγραφα αρμοδιότητος Διευθυντή, εφόσον συ¬ 
μπράττουν σ’ αυτά δυο ή περισσότερες διευθύνσεις υπα¬ 
γόμενες στη Γ εν. Δ/νση που προΐστανται. 

3. Τις κανονικές άδειες των προϊσταμένων Διευθύνσεων 
της Γεν. Δ/νσης. 

II) Ειδικές εξουσιοδοτήσεις: 

Α. Στο Γ ενικό Διευθυντή της Γ ενικής Δ/νσης Βιομηχανι¬ 
κής Πολιτικής και Εποπτείας Φορέων: 

1. Τις κοινές αποφάσεις που προβλέπονται από τις δια¬ 
τάξεις του άρθρου 2 παρ. 1 του Ν. 1892/1990 (ΦΕΚ 101/ 
Α/1990)« Γιατον εκσυγχρονισμό και την ανάπτυξη και άλ¬ 
λες διατάξεις» και αναφέρονται στις προδιαγραφές επι¬ 
χειρήσεων ανάπτυξης λογισμικού. 

2. Τον ορισμό ελεγκτών για τον έλεγχο των εμφιαλωτη- 
ρίων σύμφωνα με την 10451/929/1988 (ΦΕΚ 370/Β/1988) 
ΥΑ περί όρων ίδρυσης και λειτουργίας εμφιαλωτηρίων 
πεπιεσμένων αερίων και ελέγχου των φιαλών συσκευα- 
σίας τους. 

3. Την πρόταση προς τη μόνιμη επιτροπή που συστή- 
θηκε με την οδηγία 83/189/ΕΟΚ, περί μη καταλληλότητας 
των εναρμονισμένων προτύπων για την ασφάλεια των 
παιχνιδιών (άρθρο 6 της ΚΥΑ 6342/863/1990). 

Β. Στο Γ ενικό Διευθυντή της Γ ενικής Διεύθυνσης Στήρι¬ 
ξης της Βιομηχανίας: 

1. Τις γνωμοδοτήσεις επί των μελετών ασφαλείας των 
εγκαταστάσεων εκείνων που περικλείουν κινδύνους ατυ¬ 
χήματος μεγάλης έκτασης, σύμφωνα με την ΚΥΑ 
5697/590/2000 (ΦΕΚ 405/29.3.2000). 

2. Τις εγκυκλίους προς τις Νομαρχιακές Αυτοδιοικήσεις 
που περιέχουν οδηγίες και κατευθύνσεις επί θεμάτων μη¬ 
χανολογικών και επαγγελματικών αδειών, βιομηχανικής 
νομοθεσίας, αδειοδότησης μεταποιητικών επιχειρήσεων 
και λοιπών εκτελεστικής φύσεως θεμάτων των περιφερει¬ 
ακών υπηρεσιών. 

3. Την έκδοση απόφασης μετά από κρίση προσφυγών 

κατά πράξεων επιβολής προστίμων του Δ/ντή της Δ/νσης 
Υποστήριξης Βιομηχανιών στις φαρμακοβιομηχανίες 
σύμφωνα με τις διατάξεις του Ν. 2516/1997 και την 
7755/1988 (ΦΕΚ241/Β/1988) ΚΥΑ περί πυροπροστασίας. 

4. Τις αποφάσεις μετά από κρίση προσφυγών κατά πρά¬ 
ξεων επιβολής προστίμων του Δ/ντή της Δ/νσης Πληρο¬ 
φορικής σύμφωνα με το Ν. 858/1979 (ΦΕΚ 1/Α/1999). 

5. Τις κοινές αποφάσεις που αναφέρονται σε απόδοση 
και διάθεση εισπραττομένων ποσών για την αποκατάστα¬ 
ση του περιβάλλοντος που προβλέπονται από τις διατά- 
ξειςτου άρθρου 20 παρ. 3 εδαφ. δεύτεροτου Ν. 274/1976 
(ΦΕΚ50/Α/1976) « Περί τροποιήσεως του μεταλλευτικού 
κώδικα». 

6. Τις κοινές αποφάσεις έγκρισης των περιβαλλοντικών 
όρων σύμφωνα με την παρ. 2 του άρθρου 2 του Ν. 
3010/2002 (ΦΕΚ 91/Α/25.4.2002), της παραγρ. 5 του άρ¬ 
θρου 4 της ΚΥΑ ΗΠ 11014/703/Φ. 104/2003 (ΦΕΚ 
332/Β/20.3.2003) και της ΚΥΑ ΗΠ 15393/2332/2002 (ΦΕΚ 
1022/Β/5.8.2002) και που αφορούν βιομηχανικές ή βιοτε¬ 
χνικές επιχειρήσεις και μηχανολογικές εγκαταστάσεις ή 
αποθήκες. 

7. Τις κοινές αποφάσεις που προβλέπονται από την παρ. 
3 του άρθρου 7 του Ν.Δ. 96/1973 και αναφέρονται σε θέ¬ 
ματα χορήγησης αδειών εγκατάστασης και λειτουργίας 
ιδρυομένων εποπτευομένων, διαρρυθμισμένων φαρμα¬ 
κευτικών εργοστασίων ή εργαστηρίων και ρύθμισης τε¬ 
χνολογικών και υγειονολογικών συνθηκών εγκατάστασης 
φαρμακευτικών εργοστασίων και εργαστηρίων καθώς και 
κάθε λεπτομέρεια εφαρμογής του Ν.Δ. 96/1973. 

8. Τις γνωμοδοτήσεις επί προτάσεων χωροταξικού σχε- 
διασμού γενικών πολεοδομικών σχεδίων ή αλλαγών χρή¬ 
σεων γης που προωθούνται από τους αρμόδιους φορείς. 

9. Τις αποφάσεις για τη έγκριση των κανονισμών λει¬ 
τουργίας των ΒΕΠΕ. 

Άρθρο 4 

Στους Προϊσταμένους Διευθύνσεων της Γενικής Γραμ- 
ματείας Βιομηχανίας καιτους νομίμους αναπληρωτές αυ¬ 
τών: 

I. Γενικές εξουσιοδοτήσεις: 

1. Την αλληλογραφία με τις Διευθύνσεις του Υπουργεί¬ 
ου καθώς και αυτή που αναφέρεται σε κατευθύνσεις και 
οδηγίες για θέματα αρμοδιότητάς τους. 

2. Τη θεώρηση του ημερολογίου κίνησης εκτός έδρας, 
τόσο στο εσωτερικό όσο και στο εξωτερικό των υπαλλή¬ 
λων της Δ/νσής τους, που μεταβαίνουν σε εκτέλεση υπη¬ 
ρεσίας ύστερα από προηγούμενη εγκριτική απόφαση. 

3. Τα έγγραφα με τα οποία ζητούνται απόψεις και πλη¬ 
ροφορίες από διάφορες υπηρεσίες και Οργανισμούς στο 
εσωτερικό και εξωτερικό. 

4. Τη χορήγηση των κανονικών αδειών στους Τμημα- 
τάρχες και τους υπαλλήλους της Δ/νσής τους. 

5. Τις αποφάσεις καταστροφής εκκαθαρισθέντων αρ¬ 
χείων. 

6. Τα έγγραφα με τα οποία γνωστοποιούνται οι θέσεις 
της ΓΓΒ σε θέματα για τα οποία υπάρχει γραπτή άποψη 
της Διοίκησης στο εσωτερικό και στο εξωτερικό. 

7. Τις βεβαιώσεις καταλογισμού αχρεωστήτως κατα- 
βληθέντων επιχορηγήσεων και κάθε σχετικού εγγράφου 
προς τις ΔΟΥ , μετά τη διαπίστωση της παράβασης και 
της έκδοσης της σχετικής υπουργικής απόφασης. 


8. Τις περιλήψεις αποφάσεων και πράξεων που δημοσι¬ 
εύονται στην Εφημερίδα της Κυβερνήσεως καθώς και τα 
έγγραφα αποστολής αυτών. 

9. Τη θέση σε «αρχείο» εγγράφων για τα οποία δεν απαι¬ 
τείται ενέργεια. 

10. Τα έγγραφα με τα οποία διαβιβάζονται στη Δ/νση 
Βιομηχανικής Πολιτικής τα κατά περίπτωση προβλεπόμε- 
να στοιχεία και αποφάσεις για την καταβολή επιχορηγή¬ 
σεων και πληρωμών από το ΠΔΕ. 

11. Την υπογραφή τεχνικών δελτίων προόδου έργων 
(μηνιαίων, τριμηνιαίων ετήσιων κλπ). 

II. Ειδικές εξουσιοδοτήσεις: 

Α) Στον προϊστάμενο της Δ/νσης Προσωπικού: 

1. Τις αναρρωτικές άδειες των Γεν. Δ/ντών και Δ/ντών 
της ΓΓΒ. 

2. Τις άδειες μητρότητας και ανατροφής παιδιού σε μη- 
τέρες-υπαλλήλους που δεν κάνουν χρήση του μειωμένου 
ωραρίου. 

3. Τις αποφάσεις ορισμού υπαλλήλων για την θεώρηση 
του γνησίου της υπογραφής, επικύρωση αντιγράφων κλπ 
σύμφωνα με τις εκάστοτε ισχύουσες διατάξεις. 

4. Τις πράξεις απόλυσης υπαλλήλων της ΓΓΒ λόγω 
35ετίας ή ορίου ηλικίας ή θανάτου. 

5. Τους αναλυτικούς γενικούς πίνακες προβλέψεων θέ¬ 
σεων και δαπανών προσωπικού του υπό κατάρτιση Σχε¬ 
δίου Τακτικού Προϋπολογισμού εξόδωντης ΓΓΒ. 

6. Τις αποφάσεις χορήγησης άδειας άσκησης ιδιωτικής 
εργασίας με αμοιβή σε υπαλλήλους της ΓΓΒ μετά από 
γνώμη του Υπηρεσιακού Συμβουλίου. 

7. Τις πράξεις μονιμοποίησης των δοκίμων υπαλλήλων 
της ΓΓΒ. 

8. Τις αποφάσεις αποδοχής της παραίτησης όλων των 
υπαλλήλων της ΓΓΒ πλην αυτών των Γ ενικών Διευθυντών. 

9. Τη θεώρηση των ημερολογίων κίνησης των Γεν. 
Δ/ντών και των Δ/ντών που μεταβαίνουν στο εσωτερικό ή 
εξωτερικό, ύστερα από προηγούμενη έγκριση. 

Β) Στον Προϊστάμενο της Οικονομικής Δ/νσης: 

1. Τις πράξεις γιατην πραγματοποίηση δαπανώντου τα¬ 
κτικού προϋπολογισμού, τη διενέργεια δημόσιων τακτι¬ 
κών μειοδοτικών διαγωνισμών, τις αποφάσεις κατακύρω- 
σης των αποτελεσμάτων αυτών καθώς και τις συμβάσεις 
προμηθειών ή εκτελέσεως εργασιών ή έργου για ποσό 
έως 70.000 ευρώ. 

2. Τις μεταβιβάσεις πιστώσεων τακτικού προϋπολογι¬ 
σμού με επιτροπικά εντάλματα σε δευτερεύοντες διατά- 
κτες ανεξάρτητα από το ποσό. 

3. Τις πράξεις έγκρισης ανάληψης των πιστώσεων των 
επιχορηγήσεων των εποπτευομένων νομικών προσώπων 
απάτη ΓΓΒ. 

4. Τις πράξεις για τον ορισμό ή αντικατάσταση υπολό¬ 
γων διαχειριστών αναλώσιμου και μη υλικού. 

5. Τις πράξεις ορισμού ή αντικατάσταση υπολόγων δια¬ 
χείρισης παγίων προκαταβολών χρημάτων, χαρτοσήμου 
και υπευθύνων δηλώσεων που προβλέπονται από το Ν.Δ 
321/1969 (ΦΕΚ205/Α/1969) «Περί κώδικος Δημοσίου Λο¬ 
γιστικού» και το Ν. 1599/1986 (ΦΕΚ 75/Α/1986) «Σχέσεις 
Κράτους-Πολίτη». 

6. Τις αποφάσεις ορισμού και αντικατάστασης υπολό¬ 
γων χρηματικών ενταλμάτων προπληρωμής(ΧΕΠ) καθώς 
και την παράταση προθεσμίας λήξης αυτών. 

7. Τις αποφάσεις για τη συγκρότηση επιτροπών διενέρ¬ 
γειας διαγωνισμών προμήθειας υλικών και εκτελέσεως 

έργων ή εργασιών, επιτροπών παραλαβής αυτών καθώς 
επίσης και επιτροπών διαχείρισης δαπανών και κίνησης 
των Κ.Υ. αυτοκινήτων της ΓΓΒ. 

8. Τις καταστάσεις ορίου πληρωμών κάθε μηνάς. 

9. Τα έγγραφα προς το Υπουργείο Οικονομικών (ΓΛΚ) 
για τη μεταφορά πιστώσεων από ΚΑΕ σε ΚΑΕ (αυξομείω¬ 
ση πιστώσεων) του φορέα της ΓΓΒ. 

10. Τις αναλύσεις - αιτιολογήσεις λειτουργικών δαπα¬ 
νών, δαπανών σε συνάλλαγμα, τους πίνακες χαρακτηρι¬ 
σμού πιστώσεων του Τακτικού Προϋπολογισμού της ΓΓΒ 
ως δεκτικών εκδόσεων ενταλμάτων προπληρωμής ή επι¬ 
τροπικών ενταλμάτων. 

11. Τον έλεγχο, την αναγνώριση και τη θεώρηση ως 
προς τη νομιμότητα των εξόδων της ΓΓΒ σύ μφωνα με το 
Ν. 2362/1995 (ΦΕΚ 247/Α/1995) «Περί Δημοσίου Λογιστι¬ 
κού». 

12. Τις πράξεις που αφορούν την ασφάλεια των κτιρίων, 
των εγκαταστάσεων και του υλικού την Υπηρεσιών της 
ΓΓΒ. 

Γ. Στον Προϊστάμενο της Δ/νσης Επιθεώρησης: 

1. Τα έγγραφα με τα οποία διαβιβάζονται εκθέσεις 
πραγματοποίησης ή μη επενδύσεων που έχουν υπαχθεί 
στους εκάστοτε αναπτυξιακούς νόμους. 

Δ. Στον Προϊστάμενο της Δ/νσης Υποστήριξης Βιομη¬ 
χανιών: 

1. Τις πράξεις για τον καθορισμό της παραγωγικότητας 
αρτοκλιβάνων σύμφωνα με το από 25.8.1934 Προεδρικό 
Διάταγμα (ΦΕΚ 309/Α/1934) «Περί των όρων ίδρυσης και 
λειτουργίας εργοστασίων, αρτοποιίας και αρτοποιείων εν 
γένει». 

2. Την επιβολή προστίμων με βάση τις διατάξεις του Ν. 
2516/1997 (ΦΕΚ 159/Α/1997) « Είδηση και λειτουργία βιο¬ 
μηχανικών και βιοτεχνικών εγκαταστάσεων και άλλες δια¬ 
τάξεις» και του Ν. 2965/2001 (ΦΕΚ 270/Α/2001) «Βιώσιμη 
ανάπτυξη Αττικής και άλλες διατάξεις» και των εκάστοτε 
ισχυουσών σχετικών κανονιστικών αποφάσεων. 

3. Τη θεώρηση των σχεδιαγραμμάτων και λοιπών δικαι- 
ολογητικών που συνοδεύουν τις άδειες εγκατάστασης, 
επέκτασης και λειτουργίας των φαρμακοβιομηχανιών. 

4. Τις πράξεις που αφορούν τις διατάξεις του άρθρου 8 
του Ν. 4484/1965 (ΦΕΚ 130/Α/1965) «Περί τροποποιήσε- 
ως και συμπληρώσεως των διατάξεων του νόμου 
3215/1955 περί προτιμήσεως των προϊόντων της εγχώ¬ 
ριας βιομηχανίας και άλλων διατάξεων». 

5. Τα ερωτήματα που απευθύνονται στην Επιτροπή του 
άρθρου 3 της ΚΥΑ 3329/15.3.1989 (ΦΕΚ 132/Β/21.2.1989) 
για θέματα εκρηκτικών. 

6. Την επιβολή προστίμων στους παραβάτες της 
7755/160/1988 (ΦΕΚ 241/Β/1988) ΚΥΑ για τις φαρμακο¬ 
βιομηχανίες. 

7. Τις απαντήσεις επι ερωτημάτων των Νομαρχιακών 
Υπηρεσιών Βιομηχανίας, που δεν έχουν μορφή ερμηνείας 
Νόμου ή εγκυκλίου, αλλά διευκρινιστικών απόψεων. 

Ε. Στον Προϊστάμενο της 1ης Δ/νσης Κλαδικής Βιομη¬ 
χανικής Πολιτικής την επιβολή προστίμων στους παρα¬ 
βάτες της Β. 6342/863/27.3.1989 ΚΥΑ σχετικά με την 
ασφάλεια παιχνιδιών. 

ΣΤ. Στον Προϊστάμενο της 2ης Δ/νσης Κλαδικής Βιομη¬ 
χανικής Πολιτικής: 

α) Την επιβολή προστίμων στους παραβάτες της 
25680/496/1991 (ΦΕΚ 1003/Β/1991) ΚΥΑ περί τσιμέντων 
για την κατασκευή έργων από σκυρόδεμα. 

β) Τις εγκρίσεις κατά παρέκκλιση για τη ρύθμιση θεμά¬ 


των για τις μονάδες παραγωγής εκρηκτικών υλών σύμ¬ 
φωνα με τα άρθρα 9 παρ. 3, 10 παρ. 2, 22 παρ. 5, 53 παρ. 
1β και παράρτημα 4 παρ. 4, 3, 2, 1 της 3329/1989 (ΦΕΚ 
132/Β/1989) ΚΥΑ. 

Ζ. Στον Προϊστάμενο της 3ης Δ/νσης Κλαδικής Βιομη¬ 
χανικής Πολιτικής: 

α) Την επιβολή προστίμων στους παραβάτες της ΥΑ 
15283/Φ7/422/8.8.1995 (ΦΕΚ746/Β) σχετικά με την εισα¬ 
γωγή χάλυβα οπλισμένου σκυροδέματος, όπως αυτή 
τροποποιήθηκε με την ΚΥΑ 27720/Φ7/3423/24.7.1997 
(ΦΕΚ718/Β). 

β) Την επιβολή προστίμων στους παραβάτες της ΚΥΑ 
16289/330/19.5.1999 (ΦΕΚ987/Β) σχετικά με τον εξοπλι¬ 
σμό υπο πίεση. 

Η. Στον Προϊστάμενο της 4ης Δ/νσης Κλαδικής Βιομη¬ 
χανικής Πολιτικής: 

1. Την επιβολή προστίμων στους παραβάτες: 

α) της 470/85 ΚΥΑ (ΦΕΚ 183/Β/1985) περί ηλεκτρολογι- 
κού υλικού, που προορίζεται να χρησιμοποιηθεί εντός 
ορισμένων ορίων τάσεως όπως τροποποιήθηκε με την Β. 
6467/608/21.3.1988 ΚΥΑ (ΦΕΚ 214/Β/21.4.1988), ΚΥΑ 
16717/5052 (ΦΕΚ 992/Β/1994), ΚΥΑ 6204 (ΦΕΚ 
277/Β/2001). 

β) της 19284/2697/19.9.1988 (ΦΕΚ 691/Β/20.9.1988) 
ΚΥΑ, όπως συμπληρώθηκε με την 21353/3034/17.10.1988 
ΚΥΑ (ΦΕΚ 771 /Β/26.10.1988) περί ηλεκτρονικών μηχανη¬ 
μάτων που χρησιμοποιούνται στην ιατρική και στην κτη¬ 
νιατρική. 

γ) της ΥΑ 529 (ΦΕΚ 67/Β/2000) περί διάθεσης στην αγο¬ 
ρά και εγκατάσταση ρευματοδοτών και ρευματοληπτών, 
όπως τροποποιήθηκε με την ΥΑ 8991 (ΦΕΚ 643Β/2003. 

δ) της ΚΥΑΒ15316/1463 (ΦΕΚ462/Β/87) περί μετρητών 
ηλεκτρικής ενέργειας. 

ε) της ΚΥΑ Β17081/2964 (ΦΕΚ 157/Β/96 περί συσκευών 
και συστημάτωνπροστασίας που προορίζονται για χρήση 
σε εκρήξιμες ατμόσφαιρες. 

Στ) Των Π .Δ. 180 (ΦΕΚ 114/Α/1994), ΠΔ178 (ΦΕΚ 131 /Α/ 
1998), όπως συμπληρώθηκαν από τις ΚΥΑ Δ6/Φ1/26810 
(ΦΕΚ943/Β/1994), ΚΥΑΔ6/Β/3971 (ΦΕΚ234/Β/1996), ΚΥΑ 
Δ6Β/3972 (ΦΕΚ247/Β/1996), ΚΥΑ Δ6Β/10200 (ΦΕΚ 
591/Β/1998), ΚΥΑ Δ6Β/13897 (ΦΕΚ 1792/Β/1999), ΚΥΑ 
Δ6Β/9142 (ΦΕΚ 386/Β/1997), ΚΥΑ Δ6Β/17682 (ΦΕΚ 
1407/Β/2001), περί ένδειξης ενεργειακής κατανάλωσης 
σε ηλεκτρικές οικιακές συσκευές. 

2. Τον προγραμματισμό διενέργειας του ελέγχου της 
αγοράς ηλεκτρολογικών προϊόντων. 

Θ. Στον Προϊστάμενο της Δ/νσης Διεθνών Βιομηχανι¬ 
κών Σχέσεων: 

1. Εκθέσεις, στατιστικά στοιχεία, αιτιολογημένες γνώ¬ 
μες που απευθύνονται στην Ευρωπαϊκή Ένωση (Ε.Ε) και 
λοιπούς διεθνείς οργανισμούς (ΟΟΣΑ, ΟΗΕ, ΘΑΤΤ, ΝΑ¬ 
ΤΟ κλπ). 

2. Έγγραφα που απευθύνονται σε συναρμοδίους φο¬ 
ρείς επί θεμάτων Ε.Ε. 

3. Εισηγήσεις αποστολής εκπροσώπων της ΓΓΒ στην 
Ε.Ε. και στους λοιπούς διεθνείς οργανισμούς. 

I. Στον Προϊστάμενο της Δ/νσης Πληροφορικής: 

1. Την εντολή τύπωσης δελτίων βιομηχανικής κίνησης 
καθώς και η οποιαδήποτε τύπωση υλικού από το Εθνικό 
Τυπογραφείο. 

2. Την επιβολή κυρώσεων στους παραβάτες του Ν. 
858/1979 (ΦΕΚ 1/Α/1979) περί μητρώου και της 18303/ 
1987 (ΦΕΚ610/Β/1987) ΥΑ περί καθορισμού των υποβαλ- 




8658 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λομένων στοιχείων, σύμφωνα με το άρθρο 5 παρ. 3 του 
ανωτέρω νόμου. 

Κ. Στον Προϊστάμενο της Δ/νσης Οργάνωσης: 

1. Τα έγγραφα προς τις καθ’ ύλην αρμόδιες Υπηρεσίες 
της ΕΕ και τις μόνιμες αντιπροσωπείες της Ελλάδος 
στους Διεθνείς Οργανισμούς προκειμένου να ενημερώ¬ 
νεται το αρχείο που τηρείται για το Κοινοτικό Νομικό 
Πλαίσιο. 

ΚΑ. Στον Προϊστάμενο της Δ/νσης Πολιτικής Ποιότη¬ 
τας: 

1. Τις κοινοποιήσεις στην Ευρωπαϊκή Ένωση των κα¬ 
τάλληλα εγκεκριμένων φορέων πιστοποίησης. 

2. Την έκδοση αποφάσεων επιβολής προστίμου σεεκτέ- 
λεση του άρθρου 7 της υπουργικής απόφασης 3354/91 
(ΦΕΚ 149/Β/2001) « Καθορισμός πλαισίου για την ανα¬ 
γνώριση της ικανότητας και την έγκριση φορέων πιστο¬ 
ποίησης ή ελέγχου στον υποχρεωτικό τομέα». 

3. Την έκδοση εγκυκλίων, οδηγιών με συντονιστικές κα¬ 
τευθύνσεις και γενικά την αλληλογραφία με άλλες υπη¬ 
ρεσίες ή φορείς για θέματα εποπτείας αγοράς. 

4. Την αξιολόγηση και διαβίβαση σε άλλες υπηρεσίες 
του Υπουργείου των αιτημάτων των εποπτευομένων φο- 
ρέωνΕΛΟΤΑΕ, ΕΣΥΔΑΕΚΑΙΕΙΜ. 

5. Τα έγγραφα προς τα οποία δίνονται κατευθύνσεις, δι¬ 
ευκρινίζονται αμφισβητήσεις και γενικά παρακολουθείται 
η υλοποίηση κοινοτικών προγραμμάτων που χειρίζεται η 
Δ/νση Πολιτικής Ποιότητας. 

ΚΒ. Στον Προϊστάμενο της Δ/νσης Βιομηχανικής Πολιτι¬ 
κής 

1. Τις πράξεις για την έκδοση συμψηφιστικών χρηματι¬ 
κών ενταλμάτων ή ενταλμάτων προπληρωμής σε βάρος 
πιστώσεων του προϋπολογισμού δημοσίων επενδύσεων. 

2. Τις πράξεις ορισμού ή αντικατάστασης υπολόγων 
διαχειριστών του προϋπολογισμού δημοσίων επενδύσε¬ 
ων. 

3. Τα αιτήματα χρηματοδότησης προς το ΥΠΕΘΟ των 
εγκεκριμένων έργων και μελετώντου Προγράμματος Δη¬ 
μοσίων Επενδύσεων (ΠΔΕ). 

4. Τις πράξεις προς την Τράπεζα της Ελλάδας για την 

κατανομή πιστώσεων, πληρωμών, εμβασμάτων κλπ που 

βαρύνουν το Π.Δ.Ε. 

Άρθρο 5 

Στους Προϊσταμένους Τμημάτων και στους νόμιμους 
αναπληρωτές τους: 

I. Γενικές εξουσιοδοτήσεις. 

1. Τη σύνταξη πρακτικού καταστροφής εκκαθαρισθέ- 
ντων αρχείων. 

2. Τα έγγραφα με τα οποία γίνεται ανακοίνωση ή κοινο¬ 
ποίηση νομοθετικών κειμένων, εγκυκλίων ή εγγράφων. 

3. Την έγκριση για χορήγηση επικυρωμένων αντιγρά¬ 
φων, εφόσον επιτρέπονται από το νόμο η χορήγησή τους 
και τα σχετικά έγγραφα αποστολής τους. 

4. Τα προπαρασκευαστικά διαβιβαστικά και υπομνηστι¬ 
κά έγγραφα στο εσωτερικό και εξωτερικό. 

5. Τα πιστοποιητικά και βεβαιώσεις σε θέματα που μπο¬ 
ρούν κατά νόμο να βεβαιωθούν από τα στοιχεία που τη¬ 
ρούνται στην υπηρεσία, εφόσον δεν αντίκεινται σε απα¬ 
γορευτική διάταξη. 

6. Τα έγγραφα με τα οποία ζητούνται απόψεις και πλη¬ 
ροφορίες από διάφορες Υπηρεσίες και Οργανισμούς στο 
εσωτερικό και εξωτερικό για θέματα ήσσονος σημασίας. 


II. Ειδικές εξουσιοδοτήσεις. 

Α) Στον Προϊστάμενο του τμήματος προσωπικού. 

1. Τα έγγραφα με τα οποία κοινοποιούνται οι πίνακες 
αρχαιότητας των μονίμων υπαλλήλων και οι πίνακες με- 
ταθετέων αυτών. 

2. Τα έγγραφα που αναφέρονται σε διαδικαστικά θέμα¬ 
τα απονομής ηθικών αμοιβών ή βραβεύσεων υπαλλήλων. 

3. Την υπογραφή των πρωτοκόλλων ορκωμοσίας και βε¬ 
βαιώσεων ανάληψης υπηρεσίας. 

4. Την θεώρηση των βιβλιαρίων νοσηλείας των υπαλλή¬ 
λων και των μελών των οικογενειών τους. 

5. Τις κοινοποιήσεις των αποφάσεων που αφορούν την 
εν γένει υπηρεσιακή κατάσταση των υπαλλήλων ανεξάρ¬ 
τητα από κλάδο και βαθμό ή Μ.Κ. 

6. Την έγκριση χορήγησης αντιγράφων από τα επίσημα 
στοιχεία των ατομικών υπηρεσιακών φακέλων των υπαλ¬ 
λήλων. 

7. Τις αποφάσεις αλλαγής επωνύμου των θηλέων υπαλ¬ 
λήλων. 

8. Την επικύρωση της γνησιότητας της υπογραφής των 
υπαλλήλων της ΓΓΒ και των αποσπασμένων. 

9. Τα έγγραφα με τα οποία διαβιβάζονται δικαιολογητι- 
κά συνταξιοδότησης των υπαλλήλων, ανεξάρτητα από 
βαθμό και ειδικότητα. 

10. Τα παραπεμπτικά έγγραφα για υγειονομική εξέταση 
των υπαλλήλων και των υποψηφίων για διορισμό. 

11. Τις πράξεις κατάταξης και χορήγησης μισθολογι- 
κών κλιμακίων. 

12. Τα πιστοποιητικά ή βεβαιώσεις για την υπηρεσιακή 
κατάσταση όλων των υπαλλήλων. 

13. Τα έγγραφα προς το Υπουργείο Εξωτερικών για έκ¬ 
δοση ή ανανέωση διπλωματικών ή υπηρεσιακών διαβατη¬ 
ρίων των υπαλλήλων της ΓΓΒ. 

14. Τις αναρρωτικές άδειες των Τμηματαρχών και των 
υπαλλήλων της ΓΓΒ. 

15. Τα έγγραφα προς το Υπουργείο Οικονομικών με τα 
οποία ζητείται η εγγραφή θέσης και πίστωσης για περι¬ 
πτώσεις μετάταξης ή διορισμού προσωπικού. 

Β. Στον Προϊστάμενο του Τμήματος Προϋπολογισμού: 

1. Τις πράξεις εγκρίσεως ανάληψης δαπανών πιστώσε¬ 
ων του τακτικού προϋπολογισμού εξόδων μέχρι ποσού 
15.000 ευρώ. 

2. Τα έγγραφα προς το Υπουργείο Οικονομικών(ΓΛΚ) 
για την επαύξηση του ποσοστού διάθεσης πιστώσεων 
που αφορούν δαπάνες της ΓΓΒ. 

3. Τις εντολές προς τις Αεροπορικές Εταιρείες για την 
έκδοση εισιτηρίων με πίστωση σε εκτέλεση αποφάσεων 
έγκρισης μετακινήσεων για εκτέλεση υπηρεσίας υπαλλή¬ 
λων της ΓΓΒ κλπ. 

4. Τα διαβιβαστικά έγγραφα προς την ΥΔΕ για την έκ¬ 
δοση τακτικών ενταλμάτων ή για την απαλλαγή των υπο¬ 
λόγων (ΧΕΠ), ή αποκατάσταση της πάγιας προκαταβο¬ 
λής των πραγματοποιούμενων δαπανών που έχουν έκτων 
προτέρων αναγνωρισθεί από τα ανωτέρω κατά νόμο κλι¬ 
μάκια. 

5. Τη θεώρηση των καταστάσεων πληρωμής εξόδων κί¬ 
νησης εντός έδρας. 

Γ. Στον Προϊστάμενο του Τμήματος μισθοδοσίας: 

1. Τα διαβιβαστικά έγγραφα προς την ΥΔΕ για την έκ¬ 
δοση τακτικών ενταλμάτων. 

2. Τις βεβαιώσεις για τις αποδοχές των υπαλλήλων, 
κρατήσεις κλπ. καθώς και τη θεώρηση καταστάσεων απο¬ 
ζημίωσης για υπερωριακή εργασία. 

Δ. Στον Προϊστάμενο του Τμήματος Διοικητικής Μέρι¬ 
μνας και Προμηθειών: 

1. Τις πράξεις για την πραγματοποίηση δαπανώντου τα¬ 
κτικού προϋπολογισμού, τη διενέργεια πρόχειρων και δη¬ 
μόσιων τακτικών μειοδοτικών διαγωνισμών, τις αποφά¬ 
σεις κατακύρωσηςτων αποτελεσμάτων αυτών καθώς και 
τις συμβάσεις προμηθειών ή εκτελέσεως εργασιών ή έρ¬ 
γου για ποσό μέχρι 15.000 ευρώ. 

2. Τις εντολές κίνησης των ΚΥ αυτοκινήτων της ΓΓΒ. 

3. Τις εγκρίσεις των αιτήσεων Δ/νσεων και αυτοτελών τμη¬ 
μάτων για παραλαβή αναλώσιμου και μη υλικού από τις απο¬ 
θήκες της ΓΓΒ, με σκοπό την εύρυθμη λειτουργία αυτών. 

4. Τις βεβαιώσεις υπερωριακής και κάθε άλλης απα¬ 
σχόλησης προσωπικού που υπηρετεί στο Τμήμα αυτό 
(φύλακες, οδηγοί κλπ.). 

Ε. Στους Προϊσταμένους των τριών τμημάτων της 4ης 
Δ/νσης Κλαδικής Βιομηχανικής Πολιτικής: 

1. Τις καταχωρήσεις του ηλεκτρολογικού υλικού που 
εμπίπτει στις διατάξεις της ΥΑ 529 (ΦΕΚ 67Β/2000) περί 
διάθεσης στην αγορά και εγκατάσταση ρευματοδοτών 
και ρευματοληπτών, όπως τροποποιήθηκε με την ΥΑ 
8991 (ΦΕΚ 643Β/2003). 

2. Τις έγγραφες εντολές προς τις τελωνειακές αρχές 
για παράδοση ηλεκτρολογικού υλικού σε εφαρμογή των 
διατάξεων των ΚΥΑ 470/1985 (ΦΕΚ 183/Β/1985), ΚΥΑ 
16717/5052 (ΦΕΚ 992/Β/1994), ΚΥΑ 6467/608 (ΦΕΚ 
214/Β/1988), ΚΥΑ 6204 (ΦΕΚ 277/Β/2001), ΚΥΑ 
17081/2964 (ΦΕΚ 157/Β/1996), ΥΑ529 (ΦΕΚ 67/Β/2000). 

3. Τις εντολές προς τα εργαστήρια για τον έλεγχο ηλε- 
κτρολογικού υλικού και συσκευών. 

4. Τη θεώρηση των τιμολογίων των εργαστηρίων ελέγ¬ 
χων που εκτελούνται από εργαστήρια δοκιμών κατόπιν 
εντολής της 4ης Δ/νσης ΚΒΠ. 

Ζ. Στους Προϊσταμένους όλων των Τμημάτων των τεσ¬ 
σάρων Δ/νσεων Κλαδικής Βιομηχανικής Πολιτικής: 

1. Τις χορηγήσεις βεβαιώσεων ότι αγαθά που εισάγο- 
νται από το Δημόσιο,τις Κοινότητες, τα Νομικά Πρόσωπα 
και Οργανισμούς παράγονται ή όχι εγχωρίως, καθώς και 
τη χορήγηση βεβαιώσεων που προβλέπονται από ειδικές 
διατάξεις του Ν. 1382/1983 (ΦΕΚ 105/Α/4.8.1983) «Ρύθμι¬ 
ση ορισμένων δασμολογικών και φορολογικών θεμάτων» 
και δεν έχει η σχετική αρμοδιότητα μεταβιβασθεί στους 
Νομάρχες. 

Η. Στον Προϊστάμενο του Τμήματος Προετοιμασίας 
Στοιχείων και Ελέγχου της Δ/νσης Πληροφορικής: 

1. Τα έγγραφα με τα οποία παρέχονται στατιστικά στοι¬ 
χεία σε διάφορες υπηρεσίες, οργανισμούς και ιδιώτες. 

2. Τα έγγραφα με τα οποία αποστέλλονται δελτία βιο¬ 
μηχανικής βιοτεχνικής κίνησης. 

3. Τα αποδεικτικά κατάθεσης δελτίων βιομηχανικής και 
βιοτεχνικής κίνησης. 

Θ. Στον προϊστάμενο του Αυτοτελούς Γραφείου Διαχεί¬ 
ρισης Κοινοτικών Πόρων: 

1. Τα διαβιβαστικά έγγραφα που αφορούν τις ανωτέρω 
υπογεγραμμένες από τον Γ ενικό Γ ραμματέα Βιομηχανίας 
προκηρύξεις, αποφάσεις και συμβάσεις έργωντου ΕΠΑΝ 
καθώς και εγγράφων που αφορούν στην δημοσιοποίηση 
στον Τύπο σχετικών προσκλήσεων για δράσεις που υλο¬ 
ποιούνται ή πρόκειται να υλοποιηθούν. 

2. Την αλληλογραφία με ΕΥΔ ΕΠΑΝ και λοιπές υπηρε¬ 
σίες του Υπουργείου μας για την υλοποίηση δράσεων με 
τελικό δικαιούχο τη Γ ενική Γ ραμματεία Βιομηχανίας ή εν¬ 
διάμεσων φορέων. 


3. Την διαβίβαση μηνιαίων, τριμηνιαίων δελτίων στην 
ΕΥΔ ΕΠΑΝ για την πορεία και εξέλιξη των έργων. 

4. Τις απόψεις προς την διεύθυνση οργάνωσης της ΓΓΒ 
αναφορικά με ερωτήσεις βουλευτών του ελληνικού κοι¬ 
νοβουλίου για θέματα που αφορούν δράσεις του Γ' ΚΠΣ 
και εμπλέκονται άμεσα ή έμμεσα υπηρεσίες της ΓΓΒ. 

Άρθρο 6 

ΓΕΝΙΚΕΣ ΔΙΑΤΑΞΕΙΣ 

Α. ΑΣΚΗΣΗ ΑΡΜΟΔΙΟΤΗΤΩΝ 

1. Οι αποφάσεις καιτα έγγραφα που υπογράφονται «Με 
εντολή Υπουργού» πρέπει να είναι μέσα στα πλαίσια της 
καθοριζόμενης πολιτικής και προκειμένου περί αποφάσε¬ 
ων να αναφέρεται στο προοίμιο η παρούσα απόφαση. 

Τα έγγραφα αυτά μπορούν να ακυρωθούν με νεώτερο 
έγγραφο υπερκειμένου οργάνου εφόσον δεν είναι στα 
πλαίσια της καθοριζόμενης πολιτικής ή υπερέβησαν τις 
αρμοδιότητες που παραχωρήθηκαν με την παρούσα από¬ 
φαση. 

2. Πράξεις, έγγραφα ή αποφάσεις που υπογράφονται 
«Με εντολή Υπουργού» σύμφωνα με αυτή την εξουσιοδό¬ 
τηση, τα οποία κρίνονται και έχουν ιδιαίτερη σημασία για 
τη γενικότερη δραστηριότητα της ΓΓΒ ή απεικονίζουν την 
εφαρμογή της καθορισμένης πολιτικής, θα πρέπει να κοι¬ 
νοποιούνται και στο Πολιτικό Γ ραφείο του Υπουργού. 

Β. ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΜΕΤΑΞΥ ΚΛΙΜΑ¬ 
ΚΙΩΝ 

1. Κάθε ανώτερο όργανο μπορεί να υπογράψει οποιο- 
δήποτε έγγραφο που υπογράφεται από το αμέσως κατώ¬ 
τερό του όργανο. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλουν στο αμέσως ανώτερο όργανο 
για υπογραφή έγγραφα, πράξεις και αποφάσεις που πρέ¬ 
πει να εκδοθούν από αυτούς. Στην περίπτωση αυτή το 
ανώτερο όργανο αποφασίζει σχετικά. 

3. Σε περίπτωση απουσίας ή κωλύματος Γ ενικού Δ/ντή, 
όλα τα έγγραφα που υπογράφονται απ’ αυτόν «Με εντο¬ 
λή Υπουργού» σύμφωνα με την παρούσα απόφαση, θα 
υπογράφονται από τον Γ ενικό Γ ραμματέα και αυτά του 
Γενικού Γραμματέα, σε περίπτωση κωλύματος ή απου¬ 
σίας του από τον Υπουργό. 

4. Σε περίπτωση κωλύματος ή απουσίας οργάνου που 
εξουσιοδοτείται να υπογράψει «Με εντολή Υπουργού», η 
εξουσιοδότηση ισχύει για τον νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 91215 (2) 

Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του Ν. 2643/1998». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 9 του Ν. 2643/1998 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών Επι¬ 
τροπών του Ν. 2643/1998». 

4. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά βαρύνει τον λογαριασμό εξόδων Δι- 
οίκησηςτου κλάδου Ανεργίαςτου Ο.Α.Ε.Δ. 

5. Την αριθμ. 91255/11.3.2002 απόφαση «Επανασύστα¬ 
ση Πρωτοβάθμιων Πενταμελών Επιτροπών του Ν. 
2643/1998»,όπως έχει τροποποιηθεί και ισχύει σήμερα. 

6. Το αριθμ. 18509/3.3.2004 έγγραφο του Νομικού Συμ¬ 
βουλίου του Κράτους. 

7. Το από 15.3.2004 έγγραφο του Τ.Υ. Ο.Α.Ε.Δ. Τρίπο¬ 
λης, αποφασίζουμε: 

Τροποποιούμε την αριθμ. 91255/11.3.2002 απόφαση 
μας «Επανασύσταση Πρωτοβάθμιων Πενταμελών Επι¬ 
τροπών του Ν. 2643/1998» κατά το μέρος που αφορά: 

1) τον εκπρόσωπο του Νομικού Συμβουλίου του Κρά¬ 
τους της Πρωτοβάθμιας Επιτροπής με έδρα την Κρήτη 
και ορίζουμε αντί του Ιωάννη Αλεξανδράκη τον Ανδρέα 
Ανδρουλιδάκη, Πάρεδρο του Νομικού Συμβουλίου του 
Κράτους, που υπηρετεί στο Δικαστικό Γραφείο Ηρακλεί¬ 
ου (τηλ. 2810-289228), ως Πρόεδρο. 

2) τους εκπροσώπους του Ο.Α.Ε.Δ., στην Επιτροπή Πε- 
λοποννήσου με έδρα την Τρίπολη και ορίζουμε τον Κοκκι- 
νάκο Μιλτιάδη, υπάλληλο του Ο.Α.Ε.Δ. ως τακτικό μέλος 
με αναπληρωτή τον Νώτη Ιωάννη, υπάλληλο του ίδιου Ορ¬ 
γανισμού. 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. ΔΥ(3 - 4) α/οικ.40869 (3) 

Σύσταση Ενιαίου Διοικητικού Τομέα Επιχειρησιακών 
Προγραμμάτων Υγείας και Κοινωνικής Αλληλεγγύης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τα άρθρα 28 και 29Α του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137 Α) όπως συμπληρώ¬ 
θηκε με το άρθρο 27 του Ν.2081/1992 (ΦΕΚ 154 Α) και 
αντικαταστάθηκε με το άρθρο 1 παρ.2ατου Ν.2469/1997 
(ΦΕΚ 38 Α). 

2. Το Ν.2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251 Α) και ειδικότερα το άρθρο 7 και τα άρ¬ 
θρα 4,5 και 6. 

3. Τον Κανονισμό (ΕΚ) 1260/1999 του Συμβουλίου της 
21.6.1999. 


4. Το ΚΠΣ 2000 - 2006 και ειδικότερα το επιχειρησιακό 
πρόγραμμα «Υγείας -Πρόνοιας» το οποίο υποβλήθηκε 
στην επιτροπή ΕΚ, την αρμοδιότητα διαχείρισης και 
εφαρμογής του οποίου έχει το Υπουργείο Υγείας και Κοι¬ 
νωνικής Αλληλεγγύης. 

5. ΤηνΥ 1/10.3.2004 (ΦΕΚ513 Β) απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων». 

6. Το γεγονός ότι από την απόφαση αυτή προκαλείται 
ετήσια δαπάνη ύψους περίπου 158.650 Ευρώ, η οποία θα 
βαρύνει τον Προϋπολογισμό του Υπουργείου Υγείας και 
Κοινωνικής Αλληλεγγύης και ειδικότερα τους ΚΑΕ μισθο¬ 
δοσίας του Φ. 110 και για το τρέχον έτος ύψους περίπου 
105.700 Ευρώ, η οποία θα αντιμετωπισθεί από το Φ.210 
ΚΑΕ 5115. 

7. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

8. Την υπ’αριθμ.ΔΥ1α/οικ.23125/8.12.2000 (ΦΕΚ 1502 
Β) κοινή υπουργική απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Εθνικής Οι¬ 
κονομίας και Οικονομικών και Υγείας και Πρόνοιας όπως 
ισχύει, αποφασίζουμε: 

Άρθρο μόνο 

1. Στο Υπουργείο Υγείας και Κοινωνικής Αλληλεγγύης 
συνιστάται ενιαίος διοικητικός τομέας με τίτλο «Ειδική 
Γραμματεία Επιχειρησιακών Προγραμμάτων Υγείας και 
Κοινωνικής Αλληλεγγύης», όπως προβλέπεται στο άρθρο 
7του Ν. 2860/2000 (ΦΕΚ251 Α). 

2. Συνιστάται μια θέση Ειδικού Γραμματέα με βαθμό Β’ 
της κατηγορίας ειδικών θέσεων ο οποίος προΐσταταιτου 
ανωτέρω διοικητικού τομέα της παραγράφου 1, κατά τα 
λοιπά εφαρμοζομένων των διατάξεων του Ν. 1558/1985 
(ΦΕΚ 137 Α), όπως προβλέπεται στο άρθρο 7 παρ.1 του 
Ν.2860/2000 (ΦΕΚ251 Α). 

3. Στον ενιαίο διοικητικό τομέα υπάγεται η ειδική υπη¬ 
ρεσία για τη Διαχείριση του Επιχειρησιακού Προγράμμα¬ 
τος Υγείας-Πρόνοιας, η οποία είχε συσταθεί με την αριθ. 
ΔΥ1α/οικ.23125/8.12.2000 (ΦΕΚ 1502 Β) κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών και 
Υγείας και Πρόνοιας όπως τροποποιήθηκε με τις αριθ. 
ΔΥ1 δ/οικ.56868/7.6.2002 (ΦΕΚ 707 Β) και ΔΥΙδ/ 
Γ.Π.οικ.63914/2.7.2003 (ΦΕΚ 911 Β) κοινές Υπουργικές 
αποφάσεις και η οποία εφεξής μετονομάζεται σε «Υπηρε- 
σίαΔιαχείρισηςτου Επιχειρησιακού Προγράμματος Υγεί¬ 
ας και Κοινωνικής Αλληλεγγύης». 

4. Στην αρ. ΔΥΙα/οικ.23125/8.12.2000 κοινή απόφαση, 
όπου αναφέρεται Γ ενικός Γ ραμματέας νοείται εφεξής Ει¬ 
δικός Γ ραμματέας. Κατά τα λοιπά ισχύει η ανωτέρω από¬ 
φαση όπως τροποποιήθηκε και συμπληρώθηκε μεταγε¬ 
νέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




